Αυτό είναι το Elysium.
Πώς σας φαίνεται;
Πανέμορφο.
- Νιώθεις ταπεινός. - Είναι τέλειο.
Το 'ξερα ότι θα σας αρέσει.
Θα μπορούσα να κάνω θετικές κοινωνικές αλλαγές.
Δημόσια. Να διορθώσω την εικόνα μου. Να κάνω το καλό.
Καλό για τον εαυτό σου.
Οι οικονομικές ευκαιρίες είναι ατελείωτες. Δεν θα μας σταματά τίποτα.
Ντέιβιντ, θα είμαστε σαν ιερείς σε φορτηγό παγωτατζίδικο
που πάει με 1.000 και ξεφεύγει από την αστυνομία.
Δεν θα το 'λεγα. Μην το λες ούτε εσύ.
- Δέχομαι. - Δεν έχω προσφέρει κάτι ακόμα.
Είμαι ήδη η καλύτερη προγραμματίστρια της γενιάς μου, αλλά δίπλα στην Πόπι
θα γίνω η καλύτερη όλων των εποχών.
Ταπεινά μιλάω.
Δεν ακούγεται πολύ ταπεινό. Ακούς τι λες;
- Η Πόπι δεν θα ξανάρθει; - Θα ξανάρθει.
Την έπεισα να μείνει. Χάρη στην αποτελεσματική ηγεσία μου.
Έπεισες μια έγκυο να δουλέψει αντί να πάει στον πατέρα του παιδιού της.
- Εκείνη ήθελε. - Άρα δεν έκανες τίποτα. Ποια ηγεσία;
Δεν έχω χρόνο να λέω λεπτομέρειες.
Το θέμα είναι ότι έρχονται σήμερα ο Ζακ κι ο Ζαν-Λουκ. Θέλω να τους θαμπώσω.
- Θα σε βοηθήσω. - Τέλεια.
Θέλω να τους εξηγήσετε γιατί θα ξετρελαθούν οι χρήστες.
Θα βοηθήσω ταπεινά.
Ρέιτσελ, εσύ γίνεται να μη μιλήσεις;
Ναι, αυτό. Εντάξει. Τέλεια. Χαίρομαι που με στηρίζετε.
Εγώ φεύγω.
Ο απόλυτος στόχος μου είναι να γίνω βοηθός του Ζακ και του Ζαν-Λουκ.
Η μεγαλύτερη επιθυμία και πιο σκοτεινή ευχή μου.
Το σκέφτομαι μέρα νύχτα. Ετοιμάζομαι εδώ και μήνες.
Σήμερα θα θερίσω ό,τι έσπειρα.
Θα βοηθήσω κι εσένα ανάλογα με το συμφέρον μου.
Μετά, δεν με νοιάζει αν ζεις ή αν πέθανες, Ντέιβιντ.
Δέχομαι. Η Ομάδα Α ξανά εν δράσει!
- Συγγνώμη, ποια; - Μη μιλάς, λέμε.
Χαρακτηριστικό χτύπημα.
Χαρακτηριστική εμφάνιση.
- Έχεις κολλητική ταινία στο μαλλί; - Και;
- Να σ' τη βγάλω; - Όχι.
- Καλά. - Δεν παραιτήθηκες
για να παίξεις γκολφ με τον Τζακ Νίκολσον;
Τζακ Νικλάους.
Ο διάσημος γκόλφερ. Ο Τζακ Νίκολσον είναι ηθοποιός.
- Ευχαρίστως θα έπαιζα και με τους δύο. - Γιατί είσαι εδώ;
Το ερώτημα είναι εσύ γιατί είσαι εδώ.
Δεν θα 'πρεπε να είσαι στην Ολλανδία;
Ο ένας μας πρέπει να μείνει για το Elysium.
Όχι. Μπορούμε να φύγουμε κι οι δύο.
Πραγματικά, είναι το καλύτερο για όλους.
Όχι για την MQ.
Μια χαρά θα είναι. Και μάλιστα καλύτερα χωρίς εμάς.
Κι η επέκταση;
Βάλαμε την ψυχή μας εκεί.
Δεν θα μείνεις στην MQ να είσαι δυστυχισμένη,
να δουλεύεις μέχρι θανάτου και να με μισείς.
Ούτε εγώ μπορώ να μείνω, γιατί το να κάθομαι στο γραφείο μου
χωρίς εσένα στ' αριστερά μου είναι η προσωπική μου εκδοχή της κόλασης.
Αν θες να είσαι ειλικρινής, δεν θα έλεγες το ίδιο;
Γιατί δεν μπορείς να αλλάξεις;
Έστω λιγάκι. Όλοι αλλάζουν.
Κάθε φυσιολογικός άνθρωπος μπορεί.
Δεν ξέρω! Δεν τρώω τόσες ώρες σε ψυχοθεραπεία όπως όλοι εσείς.
Μιλένιαλ! Καταστρέψατε...
Προσπαθώ συνέχεια να κάνω το σωστό και τελικά κάνω πάντα το ακριβώς αντίθετο.
Δεν καταλαβαίνω γιατί το βλέπουν όλοι κι όχι εγώ.
Επιτέλους κάτι που δεν μπορεί να δει ο Άιαν Γκριμ.
Εντάξει.
Εντάξει. Ήταν όντως αστείο αυτό.
- Αλήθεια; - Ναι. Πήρες ένα μοτίβο που έχω καθιερώσει
και το χρησιμοποίησες εναντίον μου σε μια στιγμή μεγάλης έντασης.
Όσο σ' το εξηγώ, χαλάει το αστείο, αλλά...
- Είμαι αστεία. - Δεν είπα αυτό.
Είπα ότι είπες κάτι αστείο, αυτό δεν σε κάνει αστεία.
Αλλά είναι σημαντικό. Έφτιαξες το παιχνίδι, τσακωθήκαμε
και στο τέλος είπες κάτι αστείο.
Έτσι κλείνει ο κύκλος. Δεν υπάρχει κάτι άλλο για σένα εδώ.
Και το Elysium; Θα πεθάνει; Είπες πως είναι ό,τι καλύτερο φτιάξαμε.
- Πόπι! - Δεν θα το εγκαταλείψουμε σε...
Ένα παιχνίδι είναι.
Εδώ μιλάμε για τη ζωή σου.
Μην είσαι πια η μηχανή.
- Γαμώτο. Εντάξει. - Εντάξει.
Δεν μπορούσες να με πείσεις νωρίτερα; Τώρα θα ξαναπακετάρω.
Άσ' τα. Θα αναλάβει ο Ντέιβιντ. Πάρε τα απαραίτητα και πάμε.
- Απαραίτητα. Εντάξει. - Ναι.
- Να πάρει! - Θεέ μου!
Λοιπόν, ξεκινάμε με οδοντόβουρτσα κι ίσως ένα στοματικό διάλυμα.
Μετά βλέπουμε.
Χριστέ μου.
Θα μας ειδοποιήσει η ασφάλεια μόλις έρθουν. Έτοιμη η Ομάδα Α;
Να τα μας.
Παρακαλώ; Ήρθαν. Ναι. Συγγνώμη, ποιος;
Εντάξει. Ευχαριστώ.
Ο Ζακ κι ο Ζαν-Λουκ;
Όχι, ήρθε κάποιος Ζαν-Ζορζ.
Τι; Ποιος είναι; Το αφεντικό τους;
Όχι, κάποιος πιο ισχυρός. Ο βοηθός τους.
Τι; Δεν ενδιαφέρονται αρκετά ώστε να έρθουν οι ίδιοι;
Δεν εκπλήσσομαι. Δεν μιλούν μετά την ερωτική σχέση.
Είχαν σχέση;
Όχι. Ο Ζακ κοιμήθηκε με τη γυναίκα του Ζαν-Λουκ. Ή το ανάποδο.
Μπερδεύομαι κι εγώ με τ' αδέρφια.
- Αδέρφια είναι; - Ετεροθαλή.
Ο Ζαν-Ζορζ είναι ο ενδιάμεσος. Κάνουν ό,τι τους πει.
Τον εμπιστεύονται τυφλά.
- Πώς θα τον πείσουμε για την επέκταση; - Αναλαμβάνω εγώ. Άκρη.
Εντάξει.
Εδώ κι έξι μήνες καλλιεργώ μια φιλία
- για να του φάω τη δουλειά. - Για τη δουλειά.
Θα χρησιμοποιήσω τη φιλία μας για να κερδίσω την εμπιστοσύνη του
και να καρφώσω το μαχαίρι ακόμα πιο βαθιά.
Και θα τον πείσεις για την επέκταση.
Ναι. Βέβαια.
Ήρθε.
Μπονζούρ!
Όχι. Δεν μπορώ τώρα.
Όλη τη νύχτα την έβγαλα με μερλό και κορεατικές σειρές, παρατήστε με.
Κάρολ.
Άκου.
Ξέρω ότι βουτάς το στιλό σου στο εταιρικό μελάνι.
Στο μελάνι των δοκιμαστών.
Σίγουρα δεν έχω ιδέα τι λες.
Αλήθεια;
Ας πούμε απλώς ότι ανησυχώ και νομίζω πως πρέπει να μιλήσεις σε κάποιον.
Όχι σ' εμένα. Σε επαγγελματία.
Φέρσου εσύ σαν επαγγελματίας και κοίτα τη δουλειά σου.
Που θα μου φωνάξεις για τα ερωτικά μου.
Μακάρι ήμουν σπίτι και να έβλεπα την Ξεχωριστή Δικηγόρο Γου.
Είναι παρεξηγημένη. Σαν εμένα.
Δεν φώναξα.
Καλημέρα.
Ζαν-Ζορζ.
Τζόζεφιν.
- Επιτέλους, συναντιόμαστε. - Ναι. Εδώ είμαι, έλα μαζί μου.
Αυτό το θεωρείς απαραίτητο; Μια λάμπα;
Το τελευταίο έργο τέχνης μου.
- Ωραίο. - Δεν είναι;
Τι σημαίνει;
Μάντεψε.
Είναι άδειο και εύθραυστο.
Είναι όμορφο, σαν ένα όμορφο κέλυφος.
Ίσως μία όμορφη φούσκα που θα σκάσει όπου να 'ναι.
Δεν είχα αυτό κατά νου.
Ή το είχα;
Μην ακούς εμένα. Είμαι άθλιος αναλυτής τέχνης.
Πάντως δεν θα το έδινα σε παιδί, θα το διέλυε.
Είσαι καλά;
- Μήπως γεννάς; - Όχι, δεν γεννάω...
- Όχι. - Μόλις έπλυνα τ' αμάξι.
- Μη μου φωνάζεις! Δεν γεννάω! - Αν χρειαστεί να σε ξεγεννήσω,
- μπορώ. - Δεν θα με ξεγεννήσεις.
Απλώς με έπιασε κάτι, γιατί όλο αυτό είναι τρελό, έτσι;
Έτσι; Μετακομίζω σε μια χώρα όπου δεν έχω ξαναπάει,
στο τρίτο τρίμηνο της εγκυμοσύνης.
Για να είμαι με το αγόρι μου, που δεν ξέρω καν αν θέλει το παιδί.
Αυτό δεν είναι συνταγή καταστροφής;
Ο τύπος είναι φοβερός, Πόπι. Είστε πολύ καλά μαζί.
- Σας έχω δει. - Ναι.
Δηλαδή, τα πάμε καλά, αλλά είναι εύκολο όταν η σχέση στηρίζεται μόνο στο...
Στο ποιο;
- Στο σεξ. - Δεν είναι σεξ αυτό.
- Σεξ είναι. - Πώς συνέλαβες έτσι;
Πώς αλλιώς να δείξω...
- Ποιος είναι ο Στορμ; - Κάνουν...
Θέλω να πω ότι φαίνεται ωραίο απέξω,
αλλά τι θα γίνει αν πάω και σκάσει η φούσκα;
Ναι. Μπορεί να συμβεί.
Αλλά πρέπει να ρισκάρεις. Αλλιώς ποια είναι η εναλλακτική;
Να μείνεις εδώ για να φτιάξεις κάτι που δεν φτιάχνεται
και το ξέρεις;
Έχεις μια ευκαιρία μαζί του και...
Όπως λέω πάντα,
αν υπάρχει έστω ένα ψήγμα ελπίδας να βρεις την άκρη με κάποιον που αγαπάς,
πρέπει να την κρατήσεις σφιχτά.
Ποτέ δεν το έχεις πει αυτό.
- Συνέχεια λέω... - Λες συνέχεια τη λέξη "ψήγμα";
- Ναι. Όλη την ώρα. - Δεν σε έχω ακούσει ποτέ να τη λες.
Βάλ' τη σε μια πρόταση.
Όχι αυτήν που είπες.
Υπάρχει ένα ψήγμα πιθανότητας να έκλασες
- πριν 20 λεπτά... - Όχι μόνο ψήγμα.
Το 'ξερα!
Το Elysium, η πιο συναρπαστική μας επέκταση ως σήμερα.
Ο κύριος Μπρίτλσμπι έχει στήσει μια εξαίρετη ομάδα.
Ναι. Έχουμε τη διάνοια Πόπι Λι, μοναδική διευθύντρια Δημιουργικού πλέον.
Το φαινόμενο των οικονομικών, τον Μπραντ. Αστέρι με τα χρήματα.
Μην το κάνεις.
- Κι η συνένοχος στο έγκλημα. - Δεν είμαι εγκληματίας. Είμαι καλή.
Και η σύντροφός της κι ευφυής προγραμματίστρια Ντέινα.
Κατέφτασε η Ντέινα!
Συγγνώμη, μου κόλλησε η ενέργειά του.
Χάρηκα για τη γνωριμία.
Μιλάει κανείς τους γαλλικά;
Οριακά μιλάνε αγγλικά.
Αυτός εκεί είναι νυφίτσα.
Αυτός είναι παλιοτόμαρο.
Αυτή είναι παιδί.
Κι αυτή φαίνεται μόνιμα στραβωμένη.
Επίσης, αναγκάστηκα να ανέβω με τις σκάλες
επειδή στο ασανσέρ ήταν μία που βρόμαγε αλκοόλ.
Θα ήταν διασκεδαστικό για έργο του Μολιέρου,
αλλά εδώ είναι επιχείρηση.
Το Μόντρεαλ ανησυχεί.
Πρέπει να γίνουν αλλαγές.
Ας βοηθήσουμε ο ένας τον άλλο. Φίλοι είμαστε.
Οι φίλοι δεν προσπαθούν να κλέψουν τη δουλειά του φίλου τους, σωστά;
Μην κάνεις τη χαζή, Τζόζεφιν.
Ο μουστάκιας έχει καπαρώσει αυτόν τον ρόλο.
- Συγγνώμη, τι; - Θαύμασε το μουστάκι σου.
Μερσί πάρα πολύ.
Η μοίρα τους είναι στα χέρια μου.
Όπως κι η δική σου.
- Γεια σου. - Όχι. Έξω.
Δεν γίνεται να τσακώνεστε και να κάνετε σκηνές.
Ό,τι κι αν έγινε τελείωσε.
Κάρολ, σε παρακαλούμε. Δεν είμαστε πια τσακωμένοι.
Ναι. Τέλος αυτά. Η φιλία μας είναι πιο σημαντική.
Θέλαμε να ζητήσουμε συγγνώμη για τη φασαρία που προξενήσαμε.
Συγγνώμη, λοιπόν. Θα σε αφήσουμε ήσυχη στο εξής.
Αντίο.
- Για πάντα. - Ναι.
Σταθείτε.
Δεν χρειάζεται σώνει και ντε να είναι ή ο ένας ή ο άλλος.
Θέλω να πω,
έχουμε μπόλικη Κάρολ για όλους.
Εντάξει.
Όχι.
- Σταματήστε. - Συγγνώμη.
Νόμιζα...
Όχι ότι δεν το σκέφτηκα.
Ναι.
Κι εγώ.
Ένα όνειρο ήταν.
Η Κάρολ θέλει ψυχοθεραπεία.
Πήρα την απόφασή μου.
Πρέπει να φύγω, καλή μου φίλη.
- Κάθαρμα. - Μην κλάψεις, Τζο.
Η κατάστασή σου είναι ήδη τραγική.
Αντίο σας.
- Ορεβουάρ. - Μπονζούρ.
Νέα εποχή ξεκινά.
Νέα εποχή; Κακό ακούστηκε.
Παράξενος ήταν. Κόβει την επέκταση;
- Όχι, ξετρελάθηκε. - Κόβει το παιχνίδι;
Όχι, πιστεύει ότι έχει μέλλον.
Άρα είναι σύμφωνος;
Όχι. Το Μόντρεαλ έχει θέμα με τη διοίκηση.
Γαμώτο! Το ήξερα. Γαμώτο.
Πήρα κακές αποφάσεις.
Δεν θα πω ψέματα. Ίσως δεν είμαι καλός στη δουλειά.
Δεν σε απολύουν. Φέρνουν κάποιον να σε βοηθήσει.
Ναι! Εδώ είμαι, μωρό μου.
Εντάξει. Τέλεια. Βοηθό, ναι. Γαλλο-Καναδό; Τι;
Πρέπει να κατεβάσω Duolingo για να μάθω γαλλικά ή...
Εγώ είμαι.
Υποβιβάστηκα.
Εσύ θα είσαι η βοηθός μου; Εντάξει.
Δεν τρελαίνομαι κιόλας. Αλλά θα το κάνω.
Θα είναι ευκαιρία διδασκαλίας, γιατί έχεις πολλά να μάθεις.
Όχι ως βοηθός σου. Ως επικεφαλής του Playpen.
Δεν σε παρακολουθώ. Εσείς;
Μα...
Εντάξει, μισό.
Εσύ είσαι επικεφαλής του Playpen;
Τζο, είναι τεράστια προαγωγή.
Ναι! Γιατί είσαι θλιμμένη;
Το κάλεσμά μου είναι να είμαι βοηθός.
Να στηρίζω. Να είμαι μια ανθρώπινη σκαλωσιά για τον ισχυρό.
Τώρα που έχω διοικητική θέση,
δεν θα βοηθήσω ποτέ τον Ζακ και τον Ζαν-Λουκ.
- Έχω μπερδευτεί λίγο. - Είστε ομοιόβαθμοι.
- Ομοιόβαθμοι; - Στα χαρτιά ναι.
Αλλά λόγω δημοφιλίας του Playpen, στην πράξη έχω περισσότερη εξουσία.
- Άρα είναι αφεντικό σου. - Μη μου το τρίβεις στη μούρη.
- Κατάλαβες; - Όχι.
ΓΟΥΡΟΥΝΙ
Άργησες.
Έκανες στάση για λιχουδιά, χοντρούλη;
Δεν θα έρθω μαζί σου.
Πολύ κρίμα. Θα πρέπει να μου το ανταποδώσεις στο Ρίο.
Γυμνός, φυσικά.
Δεν θα έρθω καθόλου.
Η καρδιά μου είναι αλλού.
Από πότε έχεις καρδιά;
Παρουσιάστηκε μια προσοδοφόρα ευκαιρία.
Κάτι πολλά υποσχόμενο, όχι μια απλή κομπίνα.
Είναι κάτι πιο αυθεντικό, πιο...
Δημιουργικό;
Η ηλικία σε έκανε σκληρή.
Για να με θυμάσαι.
Σου έχω κι εγώ κάτι.
Να δω τα δεδομένα.
- Ποια δεδομένα; - Όποια να 'ναι, Τζέισον!
Καλύτερα.
ΤΕΡΜΑΤΙΚΟΣ ΣΤΑΘΜΟΣ 2
Θυμάσαι πότε ήμασταν εδώ;
Ήρθα να σε πάρω όταν πρωτοξεκινούσες στην MQ.
Ναι. Πριν από 15 χρόνια.
Πριν από 15 αλλαγές στα μούσια.
Το δεύτερο αστείο που λες.
- Γιατί είσαι τόσο αστεία στο τέλος; - Δεν είμαι. Απλώς σου λείπω ήδη.
Λοιπόν... Να πηγαίνω.
Ναι.
Να σε πάρω μια αγκαλιά;
Αντίο, Άιαν.
Αντίο, Ποπ.
Να πάρει.
- Τι κάνεις εδώ; - Χριστέ μου!
- Εσύ τι κάνεις εδώ; - Απάντησέ μου πρώτα.
Μαζεύω τα πράγματά μου για να φύγω.
Ψέματα.
Δεν μαζεύεις.
Προσπαθούσες να δουλέψεις.
- Όχι. Δεν δούλευα. - Αλήθεια;
Μου ήρθε ειδοποίηση από το Version Control
ότι κάποιος προσπαθούσε να συνδεθεί, αλλά δεν ξέρει τον κωδικό.
Έτσι κατάλαβα ότι είσαι εσύ.
Σιχαίνομαι το Version Control. Καλά, δούλευα. Δεν έγινε κάτι.
Έγινε και παραέγινε.
Ένα θαύμα, αυτό έγινε.
Κι άλλη ερώτηση. Τι θα έκανες όταν θα κατάφερνες να συνδεθείς;
Τι σκόπευες να κάνεις; Πώς θα "δούλευες";
Θα πληκτρολογούσα κάτι.
- Κάτι; - Ναι.
Θα έγραφα κάτι και βλέπουμε.
Γιατί δεν μπήκες στο αεροπλάνο;
Μπήκα στο αεροπλάνο.
Το αεροπλάνο ήταν στον αέρα όταν έλαβα την ειδοποίηση.
Έκανα πως γεννάω για να γυρίσουν πίσω.
Κι όταν προσγειωθήκαμε άρχισα να λέω "Δεν ξέρω, σταμάτησε. Ξαναμπήκε μέσα".
Πέταξα κάτι γάζες για αντιπερισπασμό και το έβαλα στα πόδια.
Στάνταρ με έβαλαν σε κάποια λίστα.
Τους είπες ότι το μωρό ξαναμπήκε μέσα;
- Ναι. - Είσαι σε όλες τις λίστες.
Μην αλλάζεις θέμα. Εσύ είπες ότι αυτό ήταν κόλαση.
Είναι!
Είναι.
Και γιατί ήρθες;
- Τι σημασία έχει; - Για μένα έχει. Γιατί είσαι εδώ;
Αυτή η επέκταση είναι το μόνο που μου έμεινε από σένα.
Δεν μπορούσα να την αποχαιρετήσω.
Νόμιζα πως ήταν μόνο ένα παιχνίδι.
Ναι, αλλά...
δεν είναι.
Γιατί δεν μου είπες ότι θα επέστρεφες;
Προσπαθούσα να σου δώσω αυτό που θέλεις.
Μου είπες εκεί έξω
ότι ήθελες να μείνεις όσο πιο μακριά μπορείς από μένα.
Αυτό προσπαθώ να κάνω.
Και ήξερες πως αν μου το έλεγες, δεν θα έμπαινα στο αεροπλάνο.
Οπότε το κράτησες μυστικό.
Επιτέλους έκανες το σωστό.
Και δεν ήθελες τα εύσημα.
Πόπι, γιατί γύρισες;
Γιατί, όπως λες πάντα κι εσύ,
αν υπάρχει έστω ένα ψήγμα ελπίδας
να βρεις την άκρη με κάποιον που αγαπάς...
την κρατάς σφιχτά.
Όλη την ώρα το λέω.
Μη με σφίγγεις.
- Θα κατουρηθώ. - Σόρι.
Υποτιτλισμός: Άννυ Ζερβού